HU Az Európai Unió Hivatalos Lapja C 18/19

Tagállami összefoglaló adatok a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló 1857/2006/EK bizottsági rendelet alapján nyújtott állami támogatásokról

(2009/C 18/08)

Támogatás száma: XA 339/08

Tagállam: Dánia

A támogatási program megnevezése vagy az egyedi támogatásban részesülő vállalkozás neve: Produktionsrelateret specialrådgivning med fokus på slagtefjerkræ

Jogalap: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 1 920 000 DKK

A támogatás maximális intenzitása: 100 %

A végrehajtás időpontja:

A program, illetve az egyedi támogatás nyújtásának időtartama:

A támogatás célja: A támogatás célja, hogy a gazdák független, magas színvonalú általános szakmai tanácsadási szolgáltatásokat vehessenek igénybe, és hogy magas színvonalon végezhessék a keltetőtojások előállítását és a húscsirke-tenyésztést, továbbá megfelelő ismeretekkel rendelkezzenek a csirketartásra szolgáló építményekkel és berendezésekkel kapcsolatban, valamint a környezetvédelmi kérdések tekintetében.

A végső kedvezményezettek a baromfitenyésztők. A programban csak kis- és középvállalkozások vehetnek részt.

A támogatást az 1857/2006/EK rendelet 15. cikke (2) bekezdésének c) pontjával összhangban, tanácsadási szolgáltatások költségeivel kapcsolatban nyújtják

Az érintett ágazat(ok): Baromfiágazat

A támogatást nyújtó hatóság neve és címe:

Fjerkræafgiftsfonden Axeltorv 3 DK-1609 Copenhagen V

Internetcím: http://www.poultry.dk/ddf/fa.nsf/B2009T.pdf?openfileresource

Egyéb információk: —

Támogatás száma: XA 340/08

Tagállam: Dánia

A támogatási program megnevezése vagy az egyedi támogatásban részesülő vállalkozás neve: Økologiske slagtekyllinger

Jogalap: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 252 000 DKK

A támogatás maximális intenzitása: 100 %

A végrehajtás időpontja:

A program, illetve az egyedi támogatás nyújtásának időtartama:

A támogatás célja: A támogatás célja a húscsirkék biotenyésztésével kapcsolatos információk gyűjtése és terjesztése.

A végső kedvezményezettek a baromfitenyésztők. A programban csak kis- és középvállalkozások vehetnek részt.

A támogatást az 1857/2006/EK rendelet 15. cikke (2) bekezdésének c) pontjával összhangban, tanácsadási szolgáltatások költségeivel kapcsolatban nyújtják

Az érintett ágazat(ok): Baromfiágazat

A támogatást nyújtó hatóság neve és címe:

Fjerkræafgiftsfonden Axeltorv 3 DK-1609 Copenhagen V

Internetcím: http://www.poultry.dk/ddf/fa.nsf/B2009T.pdf?openfileresource

Egyéb információk: —

Támogatás száma: XA 365/08

Tagállam: Egyesült Királyság

Régió: Skócia

A támogatási program megnevezése vagy az egyedi támogatásban részesülő vállalkozás neve: Orkney Johne's Disease Eradication Scheme

Jogalap: Local Government in Scotland Act 2003; Section 69(3) of the Orkney County Council Act 1974

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: Összesen 120 000 GBP (egyszázhúszezer font sterling)

A támogatás maximális intenzitása: Az 1857/2006/EK rendelet 10. cikkének megfelelően a támogatás intenzitása 100 %

A végrehajtás időpontja: A támogatási program 2008. november 1-jén kezdődik

A program, illetve az egyedi támogatás nyújtásának időtartama: A támogatási program 2008. november 1-jén kezdődik és 2011. október 31-én zárul

A támogatás célja: A program végrehajtása megfelel az 1857/2006/EK rendelet 2. fejezete 10. cikke (1) bekezdésében foglaltaknak. A program keretében történik a Johne-betegség tekintetében a szarvasmarhák szűrése az Orkney-szigeteken. A program teljes körű és biztosítja, hogy az Orkney-szigetek jelenlegi tenyészállományának legalább 80 %-a átessen ezen a vizsgálaton. A Johne-betegség az állatbetegségek jegyzékében felsorolt betegség, amelynek megelőzése és ellenőrzése tekintetében támogatás nyújtható az 1857/2006/EK rendelet 10. cikkének (7) bekezdésével összhangban. A program szolgáltatás formájában nyújt támogatást a mezőgazdasági ágazat egésze számára: az állatállomány vizsgálata nem díj vagy illeték ellenében történik, hanem támogatott szolgáltatás formájában, természetbeni juttatásként. A támogatás így nem jár a termelőknek tett közvetlen pénzkifizetéssel.

A szarvasmarháknak e betegség tekintetében történő szűrésével a Johne-betegség felszámolására irányuló orkney-i program (OJDES) elsődleges célkitűzése az, hogy az Orkney-szigetek szarvasmarha-állományának betegségektől mentes, kiváló egészségi állapota fennmaradjon, és maradéktalanul teljesüljenek az alábbi célok:

a tenyésztés költségeinek csökkentése,

a tenyésztés javítása vagy átszervezése,

a minőség javítása,

a természeti környezet megőrzése, a higiéniai körülmények javítása, és az állatok jóllétére vonatkozó előírások fenntartása és továbbfejlesztése,

az értékesítési profil javítása

Az érintett ágazat(ok): A támogatást mezőgazdasági termékeket előállító vállalkozások vehetik igénybe

A támogatást nyújtó hatóság neve és címe:

Orkney Islands Council Council Offices School Place Kirkwall Orkney KW15 1NY United Kingdom

Internetcím: http://www.orkney.gov.uk/nqcontent.cfm?a_id=13745&tt=orkneyv2

Egyéb információk: —

Támogatás száma: XA 366/08

Tagállam: Egyesült Királyság

Régió: Skócia

A támogatási program megnevezése vagy az egyedi támogatásban részesülő vállalkozás neve: Bluetongue Vaccination Campaign

Jogalap: Section 4(3) of the Small Landholders Act 1911

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 3 000 000 GBP

A támogatás maximális intenzitása: 50 %

A végrehajtás időpontja: A program 2008. november 3-án kezdődik

A program, illetve az egyedi támogatás nyújtásának időtartama: A program 2008. november 3-án kezdődik és 2009. április 30-án zárul

A támogatás célja: Kis- és középvállalkozások támogatása

Az érintett ágazat(ok): A program a mezőgazdasági termékek elsődleges termelésével foglalkozó kis- és középvállalkozásokra alkalmazandó

A támogatást nyújtó hatóság neve és címe:

Scottish Government Pentland House 47 Robbs Loan Edinburgh EH14 1TY United Kingdom

Internetcím: http://www.scotland.gov.uk/Topics/Agriculture/animal-welfare/Diseases/SpecificDisease/bluetongue/BTVaccination/BTVaccinationStateAidInfo

Egyéb információk: A kéknyelv betegség elleni oltási program célja, hogy a skóciai állatállomány mentes legyen ettől a betegségtől. A szarvasmarhák és juhok oltása kötelező, a betegségre fogékony más háziállatok oltása önkéntes. A támogatás révén az állattenyésztők és -tartók számára az oltóanyag költsége az előállítási költség felével csökken. Az állattenyésztők és -tartók az előállítási és szállítási költségek fennmaradó részét fizetik.

A skót kormány 12 millió adag oltóanyagot biztosított a kis- és középvállalkozások körébe tartozó állattenyésztők és -tartók számára. A támogatás hozzájárul ahhoz, hogy az állattenyésztők és -tartók az első évben viselni tudják az oltási program költségeit. Az oltóanyag elosztása „érkezési sorrendben” történik. Elképzelhető, hogy ez a 12 millió adagot jelentő mennyiség, amely a Skóciában a program keretében beoltható állatok számán alapul, nem lesz elegendő a 2008/2009-es téli oltási időszak végéig. Ebben az esetben az állattenyésztőknek és -tartóknak az oltóanyag teljes árát ki kell fizetniük.

A program megfelel az 1857/2006/EK rendelet 10. cikkének, mivel a kéknyelv betegség elleni oltóanyag előállítási költségének 50 %-áig nyújt támogatást a kis- és középvállalkozások számára. A támogatást közvetlenül az oltóanyag-gyártók kapták. Az állattenyésztők így támogatott áron kapják meg az oltóanyagot az állatorvosoktól, a támogatás szolgáltatás formájában történik és nem jár a termelőknek tett közvetlen pénzkifizetéssel.

A tenyésztők maguk is beadhatják az oltást, kivéve, ha az előírások szerint azt állatorvosnak kell elvégeznie és igazolásra van szükség.

A program időtartama alatt várhatóan valamennyi oltóanyag felhasználásra kerül, amennyiben azonban a 2008/2009-es téli oltási időszak végén a 12 millió adag vakcinából marad, a skót kormány kérni fogja a program meghosszabbítását

(1) Szolgáltatás formájában nyújtott támogatás a mezőgazdasági ágazat egésze számára.